Josip Vidmar
<s>Josip Vidmar (Ljubljana, 14. oktobar 1895 — Ljubljana, 11. april 1992), kritičar, esejista, dramaturg, akademik, učesnik Narodnooslobodilačke borbe, društveno-politički radnik SFR Jugoslavije i SR Slovenije i junak socijalističkog rada.</s><s>Od aprila 1945. do marta 1953. godine obavljao je funkciju predsednika Prezidijuma NR Slovenije.</s>

<s>Biografija 
Josip Vidmar rođen je 14. oktobra 1895. godine u Ljubljani.</s><s>Nakon završetka gimnazije u rodnom gradu, 1914. godine upisao se na Visoku tehničku školu u Pragu, gde je bio mobilizovan u austrougarsku vojsku.</s><s>Od 1915. do 1918. godine nalazio se u zarobljeništvu u Rusiji.</s>

<s>Posle rata studirao je u Beču, Pragu, Parizu i Zagrebu, a diplomirao je u Ljubljani.</s><s>Godine 1934. postao je dramaturg Narodnog kazališta u Ljubljani gde je delovao do 1942. godine.</s><s>Tada je prešao u ilegalnost, jer je učestvovao u organizovanju Društva prijatelja Sovjetskog Saveza i bio jedan od osnivača Osvobodilne fronte, osnovane 29. aprila 1941. godine u njegovom stanu.</s>

<s>Bio je član Izvršnog odbora Osvobodilne fronte, a od 14. januara 1943. do 27. aprila 1953. godine njegov predsednik.</s><s>Kao njegov delegat, učestvovao je na Drugom zasedanju AVNOJ-a, na kojem je u ime slovenačke delegacije predložio da se Josipu Brozu Titu dodeli titula maršala Jugoslavije.</s>

<s>19. februara 1944. godine u Črnomlju je bio izabran za predsednika Slovenačkog narodnooslobodilačkog veća (SNOV), a 1945. godine za predsednika Veća naroda Narodne skupštine FNR Jugoslavije, funkcija na kojoj je ostao sve do 1953. godine.</s><s>Od aprila 1945. do marta 1953. godine bio je predsednik Prezidijuma Narodne skupštine Slovenije i član Prezidijuma Savezne narodne skupštine do 1952. godine.</s>

<s>Osim političkih, obavljao je i mnoge društvene funkcije.</s><s>Bio je redovni profesor za teoriju drame na ljubljanskoj Akademiji za igralsko umetnost od 1945. do 1950. godine, od 1949. član, a od 1950. do 1964. godine direktor Instituta za literaure pri Slovenačkoj akademiji nauka i umetnosti (sl.</s><s>Slovenska akademija znanosti in umetnosti).</s><s>Od 1952. do 1976. godine bio je predsednik SAZU.</s><s>Godine 1966. izabran je za počasnog doktora nauke o književnosti Ljubljanskog univerziteta.</s>

<s>Bio je poslanik u Republičkoj i Saveznoj skupštini, radio je u Nacionalnom komitetu za mir, Glavnom odboru Socijalističkog saveza radnog naroda Jugoslavije i SSRN Slovenije, te u Savezu komunista Jugoslavije.</s><s>Vršio je odgovorne funkcije i u Savezu književnika Jugoslavije i u Sterijinom pozorju.</s>

<s>Umro je 11. aprila 1992. godine u Ljubljani.</s>

<s>Književni rad 
Josip Vidmar je još za vreme studija počeo da se bavi književnošću, književnom istorijom i i kritikom.</s><s>Sarađivao je u gotovo svim slovenačkim časopisima, od kojih su neki „Novi zapiski“, „Ljubljanski zvon“, „Dom in svet“ i „Modra ptica“.</s><s>Osim časopisa „Trije labodi“ 1922, od 1925. godine pokrenuo je i gotovo sam ispunjavao „Kritiku“ sve do 1927. godine.</s>

<s>Kao dramaturg ljubljanske „Drame“ pisao je o pozorišnim i pozorišno-književnim problemima.</s><s>Vidmarova predratna kritičko-esejistička aktivnost bila je okarakterizovana rehabilitovanjem kritičke misli, koja je posle Frana Levstika i Ivana Cankara zapala u krizu.</s><s>U svome polemičkom kritikovanju borio se protiv reakcionarne katoličke misli, koja je katolički nazor postavljala iznad umetničkih postulata i šibao „naprednjake“ (liberali, demokrati), koji su hteli da slovenaštvo utope u jugoslovenštini.</s><s>Njegovo najznačajnije delo, koje se dotiče odbrane slovenačkog identiteta za vreme Šestojanuarske diktature je brošura „Kulturni problemi slovenaštva“, izdana 1932. godine.</s>

<s>Kao pozorišni kritičar borio se protiv negativističkih i nihilističkih pogleda na svet, pisao je svoje eseje i razmišljanja, koja po svojoj idejnoj i estetičkoj vrednosti predstavljaju vrhunac slovenačke književnosti.</s>

<s>Literatura 
 Enciklopedija Jugoslavije (knjiga osma).</s><s>„Jugoslavenski leksikografski zavod“, Zagreb 1971. godina.</s>

<s>Spoljašnje veze</s>

<s>Biografija na sajtu SANU</s>

<s>Slovenski komunisti
Društveno-politički radnici SFRJ
Društveno-politički radnici SR Slovenije
Predsjednici Slovenije
Poslanici Skupštine SFRJ
Vijećnici AVNOJ-a
Članovi ANUBiH
Ličnosti radničkog pokreta Jugoslavije
Junaci socijalističkog rada
Biografije, Ljubljana</s>

